Martin Winkler

Martin Winkler (* 17.9.1975, Bratislava) je slovenský podnikateľ, manažér a komunálny politik. V súčasnosti pôsobí ako poslanec Mestského a Župného zastupiteľstva  hlavného mesta SR Bratislavy za volebný obvod Staré Mesto . Je predsedom politickej strany Dunaj a spoluzakladateľom technologickej platformy HOPIN

 Vzdelanie 
Absolvoval vysokoškolské štúdium na FMUK Fakulta manažmentu UK, kde získal titul v odbore Ekonomika a manažment podniku. Svoje odborné zameranie neskôr využil v oblasti krízového manažmentu a strategického plánovania v technologickom sektore.

 Politické pôsobenie 

 Začiatky a Sloboda a Solidarita (SaS) 
Do politiky vstúpil ako člen strany Sloboda a Solidarita (SaS), kde pôsobil v odborných tímoch zameraných na ekonomiku a podnikateľské prostredie. V komunálnych voľbách v roku 2022 kandidoval za SAS a bol zvolený za poslanca mestského a župného zastupiteľstva za obvod Staré Mesto so ziskom 5 774 hlasov .

 Rozchod s Teamom Bratislava a vznik strany Dunaj 
Koncom roka 2023 Winkler ohlásil odchod z poslaneckého klubu primátora Matúša Valla a stal sa nezaradeným poslancom . Ako hlavné dôvody uviedol nespokojnosť s finančným riadením mesta, neefektivitu mestských podnikov, ktorý považuje za škodlivý pre ekonomiku mesta.

V novembri 2025 ohlásil vznik politickej strany Dunaj, ktorá bola oficiálne zaregistrovaná Ministerstvom vnútra SR s viac ako 15 000 podpismi Bratislavčanov . Strana sa profiluje ako pragmatická alternatíva zameraná na finančnú disciplínu, audit výdavkov magistrátu a motivačnú kampaň za prihlasovanie trvalého pobytu obyvateľov v Bratislave .

 Kandidatúra na primátora Bratislavy (2026) 
V máji 2025 Martin Winkler ako prvý oficiálne ohlásil svoju kandidatúru na post primátora Bratislavy pre komunálne voľby v roku 2026. Do volebného súboja vstupuje ako líder a predseda mestskej strany Dunaj, ktorú založil po odchode z poslaneckého klubu Team Bratislava.

 Politické priority 
Vo svojej agende v mestskom zastupiteľstve sa dlhodobo venuje:

 Analýze dlhu mesta: Upozorňuje na narastajúce úverové zaťaženie Bratislavy .
 Transparentnosti: Kritizuje nevýhodné zmluvy so súkromnými firmami spravujúcimi mestský majetok .
 Mobilite: Presadzuje riešenia založené na dátach namiesto vizuálneho urbanizmu, znovu zavedenie 15 minútového lístka.

 Referencie